
Narva Noorte Meremeeste Klubi õppe-
ja toitlustamistasu piirnormide kinnitamine
Vastavalt Kohaliku omavalitsuse korralduse seaduse § 30 lõike 1 punktile 3 ja Huvikooli seaduse § 21 lõikele 3
1.
Kehtestada Narva Noorte Meremeeste Klubi õppekulude osaliseks katmiseks võetava õppetasu piirnormid:

lapsed ja õppivad noored – 35-100 krooni kuus,

täiskasvanud – 50-100 krooni kuus.
2.
Kehtestada Narva Noorte Meremeeste Klubi matkades ja laagrites toitlustamiskulude osaliseks katmiseks võetava toitlustamistasu piirnorm 30-50 krooni ööpäevas.
3.
Narva Linnavalitsuse Kultuuriosakonna juhataja kinnitab oma käskkirjaga Narva Noorte Meremeeste Klubi konkreetsete huvialade õppetasud ning matkades ja laagrites toitlustamistasud käesoleva määruse punktides 1 ja 2 toodud piirnormide piires.
4.
Narva Noorte Meremeeste Klubi direktoril on õigus huvikooli hoolekogu poolt kooskõlastatud korras vabastada andekaid lapsi ja lapsi vähekindlustatud peredest õppe- ja toitlustamismaksust, kuid mitte üle 20% huvikooli õpilaste üldarvust.
5.
Määrus jõustub alates 10.03.2009.a.
Tarmo Tammiste

26.02.2009.a nr 3.1–19/10
Õiend
Vastavalt Kohaliku omavalitsuse korralduse seaduse § 30 lõike 1 punktile 3 ja Huvikooli seaduse § 21 lõikele 3
Narva Linnavalitsuse Kultuuriosakonda saabus 30.01.2009.a taotlus Narva Noorte Meremeeste Klubilt palvega kinnitada uued õppetasu piirnormid huvikooli õpilastele. Muudatuste tegemise vajadus on tingitud täiskasvanute suureneva huviga Narva Noorte Meremeeste Klubi poolt pakutavate teenuste vastu. Muudatuste tulemusena kehtestatakse õppetasude piirnormid Narva Noorte Meremeeste Klubi kõigile huvialadele täiskasvanute jaoks. See lubab täiskasvanutel valida õppimiseks ja vaba aja veetmiseks huvikooli kõigist huvialadest. Samuti oli esitatud 10.12.2008.a taotlus palvega kehtestada Narva Noorte Meremeeste Klubi matkades ja laagrites toitlustamiskulude osaliseks katmiseks võetava toitlustamistasu piirnorm. Selle piirnormi kehtestamine katab 50 % kulude kogu summast ja annab võimaluse matkades ja laagrites osalejatele täisväärtuslikult toituda.
Linnavalitsus kehtestab linna asutuste poolt osutatavate teenuste hinnad. Huvikooli eelarve tulud moodustuvad huvikooli põhitegevusega seotud tasuliste teenuste osutamisest saadud tulust ja huvikooli põhimääruses sätestatud huvikooli õppekavavälisest tegevusest saadud tuludest ning muudest vahenditest. Sellepärast Narva Linnavalitsuse Kultuuriosakond valmistas ette käesoleva määruse eelnõu, milles kinnitatakse Narva Noorte Meremeeste Klubi huvialade õppetasu ning matkades ja laagrites toitlustamistasu piirnormid.

